stanford-oval/wikipedia huggingface dataset:
אוון פורנייה
קריירה מקצועית > דנוור נאגטס

פורנייה עמד לבחירה בדראפט ה-NBA לשנת 2012, ונבחר במקום ה-20 על ידי דנוור נאגטס. בעונת הרוקי, נאבק פורנייה על מקומו בקבוצה, בשל עומס השחקנים בעמדתו. ב-44 משחקים החליט ג'ורג' קארל, מאמן הקבוצה, שלא לשתפו כלל, וב-38 המשחקים בהם שותף, קיבל פורנייה 11.3 דקות בלבד.
לקראת עונתו השנייה בליגה, מונה בריאן שואו למאמנה של דנוור. אצל שואו קיבל פורנייה קרדיט רב יותר. הוא שותף ב-76 משחקים, בהם קיבל 19.8 דקות בממוצע. הוא תרם לאורך העונה 8.3 נקודות, כולל שיא קריירה של 27 נקודות מול סקרמנטו קינגס, אולם דנוור סיימה את העונה עם 36 ניצחונות בלבד ו-46 הפסדים, ולא העפילה למשחקי הפלייאוף.
קריירה מקצועית > אורלנדו מג'יק

לקראת עונת 2014/2015 עבר פורנייה בטרייד לאורלנדו מג'יק תמורת ארון אפללו. בשתי עונותיו הראשונות באורלנדו ביסס את מעמדו כשחקן חמישייה קבוע, עם ממוצעים של 13.9 נקודות ו-2.4 אסיסטים למשחק. ביולי 2016 חתם בקבוצה על הארכת חוזה ל-5 עונות נוספות, עבור כ-85 מיליון דולר. ב-4 העונות הבאות שיפר את תפוקתו בהדרגתיות, עד שקלע שיא קריירה של 18.5 נקודות למשחק בעונת 2019/2020.
קריירה מקצועית > בוסטון סלטיקס

ב-25 במרץ 2021 עבר פורנייה לבוסטון בתמורה לשתי בחירות דראפט סיבוב שני.
קריירה מקצועית > ניו יורק ניקס

באוגוסט 2021 סיכם על חוזה בניו יורק ניקס, והועבר אליה בעסקת "החתמה והעברה" (Sign and trade).
בנבחרת הלאומית

פורנייה זומן לראשונה לשורות נבחרת צרפת בכדורסל לקראת גביע העולם בכדורסל 2014. צרפת, שמשורותיה נעדר כוכבה טוני פארקר נאלצה להסתמך על שחקני המשנה. פורנייה רשם לאורך הטורניר 6.9 נקודות, ואף היה לגורם מכריע בניצחון בשמינית הגמר מול נבחרת קרואטיה, וסייע לנבחרתו לזכות במדליית הארד.
בטורניר גביע העולם בכדורסל 2019 הוביל את נבחרת צרפת לזכייה במדליית הארד, עם 19.8 נקודות בממוצע למשחק. בסיום הטורניר נבחר לחמישיית הטורניר.
באוליפיאדת טוקיו 2020 שיחק תפקיד מרכזי בזכייה של נבחרת צרפת במדליית הכסף.
סטטיסטיקות הקריירה > בליגת העל הצרפתית

| עונה | קבוצה | משחקים | חמישייה | דקות | אחוזים מהשדה | אחוזים משלוש | אחוזים מהקו | ריבאונדים | אסיסטים | חטיפות | נקודות |
| --- | --- | --- | --- | --- | --- | --- | --- | --- | --- | --- | --- |
| 2010/2011 | פואטייה | 29 | 1 | 14 | 0.446 | 0.217 | 0.841 | 2.1 | 0.7 | 0.7 | 6.4 |
| 2011/2012 | פואטייה | 30 | 18 | 26 | 0.425 | 0.277 | 0.754 | 3.2 | 2.2 | 1.5 | 14.0 |
| קריירה | קריירה | 59 | 19 | 20 | 0.431 | 0.262 | 0.778 | 2.6 | 1.4 | 1.1 | 10.3 |
סטטיסטיקות הקריירה > בעונה הסדירה של ה-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2012/2013 | דנוור | 38 | 4 | 11.3 | 0.493 | 0.407 | 0.769 | 0.9 | 1.2 | 0.5 | 0.0 | 5.3 |
| 2013/2014 | דנוור | 76 | 4 | 19.8 | 0.419 | 0.376 | 0.756 | 2.7 | 1.5 | 0.4 | 0.1 | 8.4 |
| 2014/2015 | אורלנדו | 58 | 32 | 28.6 | 0.440 | 0.378 | 0.728 | 2.6 | 2.1 | 0.7 | 0.0 | 12.0 |
| 2015/2016 | אורלנדו | 79 | 71 | 32.5 | 0.462 | 0.400 | 0.836 | 2.8 | 2.7 | 1.2 | 0.0 | 15.4 |
| 2016/2017 | אורלנדו | 68 | 66 | 32.9 | 0.439 | 0.356 | 0.805 | 3.1 | 3.0 | 1.0 | 0.1 | 17.2 |
| 2017/2018 | אורלנדו | 57 | 57 | 32.2 | 0.459 | 0.379 | 0.867 | 3.2 | 2.9 | 0.8 | 0.3 | 17.8 |
| 2018/2019 | אורלנדו | 81 | 81 | 31.5 | 0.438 | 0.340 | 0.806 | 3.2 | 3.6 | 0.9 | 0.1 | 15.1 |
| 2019/2020 | אורלנדו | 66 | 66 | 31.5 | 0.467 | 0.399 | 0.818 | 2.6 | 3.2 | 1.1 | 0.2 | 18.5 |
| 2020/2021 | אורלנדו | 26 | 26 | 30.3 | 0.461 | 0.388 | 0.797 | 2.9 | 3.7 | 1.0 | 0.3 | 19.7 |
| 2020/2021 | בוסטון | 16 | 10 | 29.5 | 0.448 | 0.463 | 0.714 | 3.3 | 3.1 | 1.3 | 0.6 | 13.0 |
| 2021/2022 | ניו יורק | 80 | 80 | 29.5 | 0.417 | 0.389 | 0.708 | 2.6 | 2.1 | 1.0 | 0.3 | 14.1 |
| 2022/2023 | ניו יורק | 27 | 7 | 17.0 | 0.337 | 0.307 | 0.857 | 1.8 | 1.3 | 0.6 | 0.1 | 6.1 |
| 2023/2024 | ניו יורק | 3 | 0 | 12.9 | 0.200 | 0.133 | 1.000 | 1.3 | 1.0 | 1.3 | 0.0 | 4.0 |
| 2023/2024 | דטרויט | 29 | 0 | 18.7 | 0.373 | 0.270 | 0.794 | 1.9 | 1.6 | .9 | 0.2 | 7.2 |

| קריירה | קריירה | 704 | 504 | 27.7 | 0.441 | 0.374 | 0.799 | 2.7 | 2.5 | 0.9 | 0.2 | 13.6 |
סטטיסטיקות הקריירה > בפלייאוף ה-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2012/2013 | דנוור | 4 | 4 | 13.3 | 0.353 | 0.000 | 0.875 | 0.0 | 1.0 | 0.5 | 0.0 | 4.8 |
| 2018/2019 | אורלנדו | 5 | 5 | 35.0 | 0.348 | 0.235 | 0.750 | 3.2 | 2.0 | 1.4 | 0.0 | 12.4 |
| 2019/2020 | אורלנדו | 5 | 5 | 34.2 | 0.351 | 0.343 | 0.706 | 4.0 | 2.6 | 1.2 | 0.6 | 12.8 |
| 2020/2021 | בוסטון | 5 | 5 | 33.4 | 0.429 | 0.433 | 0.833 | 3.6 | 1.4 | 1.2 | 0.0 | 15.4 |
| קריירה | קריירה | 19 | 19 | 29.8 | 0.374 | 0.308 | 0.778 | 2.8 | 1.8 | 1.1 | 0.2 | 11.7 |
הערות שוליים

1 2  ביוגרפיה באתר NBA.com
↑  בניחוח אירופי באתר ערוץ הספורט
↑  פורנייה מסכם על הארכת חוזה באורלנדו, באתר CBS,‏ 1 ביולי 2016
↑  צרפת ברבע הגמר אחרי 64:69 קשה על קרואטיה, באתר ערוץ הספורט, 6 בספטמבר 2014
↑  פרופיל בגביע העולם 2019, באתר פיב"א
| נבחרת צרפת – אליפות העולם בכדורסל 2014 (מדליית ארד) |
| --- | --- | --- |
|  1  •  2  •  3  •  4 הרטל •  5 באטום •  6 דיו •  7 לוברן •  8 לומבאה-קאהודי •  9 ג'קסון •  10 פורנייה •   11 פיאטרוס •  12 גובר • 13 דיאו •  14 טילי • 15 גלאבל • מאמן: קולה |  1  •  2  •  3  •  4 הרטל •  5 באטום •  6 דיו •  7 לוברן •  8 לומבאה-קאהודי •  9 ג'קסון •  10 פורנייה •   11 פיאטרוס •  12 גובר • 13 דיאו •  14 טילי • 15 גלאבל • מאמן: קולה | צרפת |
טוני סנל

| --- | --- |

סנל בשנת 2014
 לידה:  10 בנובמבר 1991  (בן 32) לוס אנג'לס, קליפורניה, ארצות הברית
 עמדה:  סמול פורוורד
 גובה:  1.98 מטרים
 מספר:  19
 מכללה:  אוניברסיטת ניו מקסיקו
 דראפט:  בחירה מספר 20, 2013 שיקגו בולס
 קבוצות כשחקן
 2013–2016 2016–2019 2019–2020 2020–2021   2021–2022   2022–:  שיקגו בולס מילווקי באקס דטרויט פיסטונס אטלנטה הוקס    פורטלנד טרייל בלייזרס   ניו אורלינס פליקנס
טוני רנה סנל (באנגלית: Tony Rena Snell; נולד ב-10 בנובמבר 1991) הוא כדורסלן אמריקאי, המשחק בקבוצת ניו אורלינס פליקנס מליגת ה-NBA, בעמדת הסמול פורוורד.
קריירת תיכונים ומכללות

סנל נולד בלוס אנג'לס, קליפורניה, ובין השנים 2006–2009 למד ב"תיכון מרטין לותר קינג" שבריברסייד, לצד כוכב ה-NBA לעתיד קוואי לנארד. בעונת 2008/2009 הובילו סנל ולנארד את קבוצת הכדורסל של התיכון למאזן ניצחונות 30–3. לקראת שנתו האחרונה בתיכון עבר סנל ללמוד ב"אקדמיית וסטווינד" אשר בפיניקס, אריזונה, ובעונתו היחידה בקבוצת הכדורסל שלה רשם ממוצעים של 19.5 נקודות, 10.0 ריבאונדים ו-8.8 אסיסטים למשחק.
בשנת 2010 החל ללמוד ולשחק באוניברסיטת ניו מקסיקו אשר באלבקרקי, ניו מקסיקו. בעונתו הראשונה בקבוצה קלע 4.4 נקודות למשחק בלבד כשחקן ספסל, ובשתי העונות הבאות היה שחקן חמישייה קבוע והעמיד ממוצעים של 11.5 נקודות, 2.7 ריבאונדים ו-2.6 אסיסטים למשחק. בעונת 2011/2012 העפילה הקבוצה לטורניר אליפות המכללות, אך הודחה כבר בסיבוב השני, על ידי אוניברסיטת לואיוויל.
קריירה מקצועית > שיקגו בולס

בדראפט ה-NBA‏ 2013 נלקח סנל בבחירה ה-20, על ידי שיקגו בולס. ב-3 עונותיו בשיקגו קלע 5.3 נקודות בממוצע למשחק, לרוב כשחקן ספסל. בעונת 2014/2015 סייע לבולס להעפיל לחצי גמר האזור המזרחי בפלייאוף, בו הפסידו מול קליבלנד קאבלירס בתוצאה 2–4.
קריירה מקצועית > מילווקי באקס

באוקטובר 2016 הועבר בטרייד למילווקי באקס, בתמורה לרכז מייקל קרטר-ויליאמס. ב-28 במרץ 2017 קלע שיא קריירה של 26 נקודות במשחק מול שארלוט הורנטס. לקראת עונת 2017/2018 חתם סנל על הארכת חוזה במילווקי ל-4 עונות נוספות, עבור כ-44 מיליון דולר. בעונת 2018/2019 העפיל עם הבאקס לגמר האזור המזרחי לראשונה מזה 18 שנים. לאחר ששותף ב-74 מתוך 82 משחקי הבאקס בעונה הסדירה, בשלב פלייאוף יצא סנל מרוטציית הקבוצה, ותרם 0.6 נקודות בממוצע למשחק בלבד.
קריירה מקצועית > דטרויט פיסטונס

ביוני 2019 הועבר יחד עם זכויות הדראפט על קווין פורטר (הבחירה ה-30 בדראפט 2019) לדטרויט פיסטונס, בתמורה לג'ון לואר.
קריירה מקצועית > אטלנטה הוקס

לקראת עונת 2020/2021 הועבר יחד עם קיירי תומאס בטרייד לאטלנטה הוקס, תמורת דוויין דדמון.
קריירה מקצועית > פורטלנד טרייל בלייזרס

לקראת עונת 2021/2022 חתם סנל על חוזה לעונה אחת בפורטלנד טרייל בלייזרס.
קריירה מקצועית > ניו אורלינס פלינקס

ב-9 בפברואר 2022 הועבר בטרייד לניו אורלינס פליקנס.
סטטיסטיקות הקריירה > בעונה הסדירה של ה-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2013/2014 | שיקגו | 77 | 12 | 16.0 | 0.384 | 0.320 | 0.756 | 1.6 | 0.9 | 0.4 | 0.2 | 4.5 |
| 2014/2015 | שיקגו | 72 | 22 | 19.6 | 0.429 | 0.371 | 0.800 | 2.4 | 0.9 | 0.4 | 0.2 | 6.0 |
| 2015/2016 | שיקגו | 64 | 33 | 20.3 | 0.372 | 0.361 | 0.909 | 3.1 | 1.0 | 0.3 | 0.3 | 5.3 |
| 2016/2017 | מילווקי | 80 | 80 | 29.2 | 0.455 | 0.406 | 0.810 | 3.1 | 1.2 | 0.7 | 0.2 | 8.5 |
| 2017/2018 | מילווקי | 75 | 59 | 27.4 | 0.435 | 0.403 | 0.792 | 1.9 | 1.3 | 0.6 | 0.4 | 6.9 |
| 2018/2019 | מילווקי | 74 | 12 | 17.6 | 0.452 | 0.397 | 0.881 | 2.1 | 0.9 | 0.3 | 0.2 | 6.0 |
| 2019/2020 | דטרויט | 59 | 57 | 27.8 | 0.445 | 0.402 | 1.000 | 1.9 | 2.2 | 0.5 | 0.3 | 8.0 |
| קריירה |  | 501 | 275 | 22.5 | 0.428 | 0.385 | 0.838 | 2.3 | 1.2 | 0.5 | 0.2 | 6.5 |
סטטיסטיקות הקריירה > בפלייאוף ה-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2013/2014 | שיקגו | 5 | 0 | 9.2 | 0.222 | 0.000 | 0.000 | 1.2 | 0.4 | 0.2 | 0.2 | 0.8 |
| 2014/2015 | שיקגו | 11 | 0 | 12.7 | 0.341 | 0.333 | 1.000 | 1.5 | 0.5 | 0.0 | 0.3 | 3.9 |
| 2016/2017 | מילווקי | 6 | 6 | 30.8 | 0.500 | 0.516 | 0.000 | 2.3 | 1.5 | 0.2 | 0.2 | 10.0 |
| 2017/2018 | מילווקי | 7 | 2 | 19.1 | 0.292 | 0.238 | 0.000 | 1.9 | 0.6 | 0.4 | 0.6 | 2.7 |
| 2018/2019 | מילווקי | 9 | 0 | 3.1 | 0.333 | 0.500 | 0.000 | 0.2 | 0.0 | 0.1 | 0.1 | 0.6 |
| קריירה |  | 38 | 8 | 14.0 | 0.378 | 0.360 | 1.000 | 1.4 | 0.6 | 0.2 | 0.3 | 3.4 |
הערות שוליים

↑  הכירו את טוני סנל, באתר freep.com,‏ 20 ביוני 2019
↑  סטטיסטיקות המכללות של סנל, באתר sports-reference.com
↑  רשימת הנבחרים בדראפט 2013, באתר basketball-reference.com
↑  סטטיסטיקות ה-NBA של סנל, באתר basketball-reference.com
↑  מילווקי מצרפת את סנל, באתר הקבוצה, 17 באוקטובר 2016
↑  סיכום המשחק בין מילווקי לשארלוט, באתר ESPN,‏ 29 במרץ 2017
↑  סנל מסכם על הארכת חוזה במילווקי, באתר jsonline.com,‏ 31 ביולי 2017
↑  סנל נשלח בטרייד לדטרויט, באתר הבאקס, 20 ביוני 2019
↑  אטלנטה מצרפת את סנל, באתר הקבוצה, 20 בנובמבר 2020
בעל חצור

| --- | --- |

מבט על הר בעל חצור ממצפור "שא עינך" בבית אל
 מידע כללי
 גובה:  1,016 מטר
 מדינה:  ישראל ישראל
 מיקום:  גבול השומרון והרי יהודה
 רכס הרים:  הרי השומרון
 מסלול ההעפלה הקל:  בכלי רכב
 קואורדינטות:  31°58′40″N 35°17′07″E﻿ / ﻿31.97778°N 35.28528°E﻿ / 31.97778; 35.28528
  (למפת דרום השומרון מוגדלת) הר בעל חצור(למפת דרום השומרון רגילה) הר בעל חצור(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום הר בעל חצור(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום הר בעל חצור
הַר בַּעַל חָצוֹר (בערבית: تل العاصور) הוא הגבוה בהרי בנימין והשומרון, וגובה פסגתו 1,016 מטר מעל פני הים. פסגות ההר נמצאות מזרחית לסילוואד וצפונית־מזרחית לעפרה שבבנימין.
השם "בעל-חצור" מתייחס רק לפסגת ההר, המכונה בערבית "תל עצור". הגוש ההררי בכללותו, מכפר מאליכ במזרחו ועד לאזור יברוד ונחל חרמִיה במערב, מכונה רמת חצור (אנ'). הרמה מציינת את הקצה הצפוני של הרי יהודה; אזור השומרון מתחיל מעמק שילה, שמצפון לה.
ההר הוא שטח צבאי סגור ושוכן עליו בסיס י"ג 503 של מערך הבקרה בחיל האוויר הישראלי שנבנה החל מ־1975 ותחילת בנייתו בגדר שהקימו חברי קבוצת העבודה שהקימה באותה שנה את היישוב הסמוך עפרה.
אזכור מקראי

לפי המקרא, מריבת רועי אברהם ורועי לוט, ממנה ראה לוט את ככר הירדן ובחר לרדת לסדום, והתצפית שבה הבטיח ה' לתת את ארץ ישראל לאברהם אבינו היה ב"מקום" אנונימי, בין בית אל לבין העי; המגילה החיצונית לבראשית מזהה את "המקום" ברמת חצור.
ייתכן שההר הוא גם "העי" המופיע בספר יהושע, לאחר כיבוש יריחו בכניסה לארץ יהושע שולח לשם אנשים בתור נקודה אסטרטגית לכיבוש, על פי הכתוב בספר יהושע:
וַיִּשְׁלַח יְהוֹשֻׁעַ אֲנָשִׁים מִירִיחוֹ הָעַי אֲשֶׁר עִם בֵּית אָוֶן מִקֶּדֶם לְבֵית אֵל וַיֹּאמֶר אֲלֵיהֶם לֵאמֹר: עֲלוּ וְרַגְּלוּ אֶת הָאָרֶץ, וַיַּעֲלוּ הָאֲנָשִׁים וַיְרַגְּלוּ אֶת הָעָי.
על פי חלק מהפרשנים[דרוש מקור], הר זה הוא "בעל חצור" בו רצח אבשלום את אמנון אחיו, בנקמה על אונס אחותו תמר, על פי הכתוב בספר שמואל ב':
וַיְהִי לִשְׁנָתַיִם יָמִים וַיִּהְיוּ גֹזְזִים לְאַבְשָׁלוֹם בְּבַעַל חָצוֹר אֲשֶׁר עִם אֶפְרָיִם, וַיִּקְרָא אַבְשָׁלוֹם לְכָל בְּנֵי הַמֶּלֶךְ.
בימי בית שני

בתקופת בית שני היה האזור מרכז יהודי חשוב. בימי מרד החשמונאים היו הרי גופנה שנמצאים מערבה לבעל חצור מרכז המרד החשמונאי. לפי עמנואל הראובני היה בבעל חצור עורף יהודי חזק.
בספר חשמונאים א' ובספר קדמוניות היהודים (י"ב, 11) מסופר על הקרב האחרון של יהודה המכבי באלעשה, שהתרחש באזור זה, שם נפל יהודה המכבי.
ההר מזוהה כאחת מנקודות הגובה בהן היו מדליקים משואות בראשי חדשים כדי להודיע לגולה על התחדשות החודש.
תצפיות מההר

מפסגת ההר תצפית נרחבת. במערב רואים חלקים ממישור החוף הצפוני (הכרמל וזכרון יעקב) והדרומי (מראשון לציון עד אשקלון), ואת הים התיכון. במזרח רואים את בקעת הירדן, ים המלח ואת עבר הירדן המזרחי מהר החרמון, הרי הגלעד, הרי מואב ועד הרי אדום. בדרום נראים הר הצופים בירושלים והרודיון בהרי יהודה והרי חברון ובצפון יש תצפית לעבר הרי שומרון והרי הגליל התחתון.
ראו גם

קרב בעל חצור (1918)
לקריאה נוספת

עמנואל הראובני, פסגות - טיולים לפסגות ההרים ואל נקודות תצפית, כנרת בית הוצאה לאור, 1993.
הערות שוליים

↑  זו השם שמופיע במגילות מדבר יהודה: במגילה החיצונית לבראשית, וגם ב"צוואת יעקב" (4Q537) מוזכרת "עמק רמת חצור", בסמיכות לתאנת שילה; כנראה שהכוונה לאחד העמקים שמצפון לרמת חצור, לכיוון שילה
↑  ראה ספר בראשית, פרק י"ג
↑  ראו כאן
↑  <img Alt='' Src='https://Secure.gravatar.com/Avatar/7ba96151b4ce7d67b8d765d7d5ed1f9b?s=42, #038;d=mm, #038;r=g' Srcset='https://Secure.gravatar.com/Avatar/7ba96151b4ce7d67b8d765d7d5ed1f9b?s=84, #038;d=mm, #038;r=g 2x' Class='avatar Avatar-42 Photo' Height='42' Width='42' Decoding='async' /> יאיר זלצר הגיב, "וימעלו בני ישראל מעל בחרם ויקח עכן ... מן החרם ויחר אף ה' בבני ישראל", באתר ערוץ מאיר - אתר היהדות הגדול בעולם, ‏2021-03-17
↑  (ט', 9), במהדורת כהנא, פרק ט', פסוק ט"ו
↑  משה רוזנפלד, יוסי שפנייר, [http://www.herzog.ac.il/vtc/tvunot/al-atar3_moshe-yosi.pdf תחנות הביניים בקו השאת המשואות
שבין הר המשחה לסרטבה], על אתר ג, תשנ"ח
↑  למפה מפורטת של התצפית, באתר heywhatsthat.com
| אתרים בבנימין |
| --- | --- | --- |
| עמק שילה | בור הציפורים באחיה • בור יישוב הדעת • בור עדי-עד • בור קידה • המזבח בגבעת הראל • ואדי רשאש • חניון הגדודים העבריים • מעיין הגבורה • מצפור קידה • נחל שילה • עין א-דהרה • עין דח"ש • עין עוז • קובת א-נג'מה • שילה הקדומה •  תצפית הר כוכב |  |
| מערב בנימין | גבעת ההליסטון • גבעת היקבים • הכוורת • המצודה הבריטית בנוה צוף • חורבת פצה • שמורת עיינות נטוף (ואדי זרקא) • ואדי חרמיה • חובלתא • חורבת תיבנה • יער אום צפא • לטרון • מחצבות נטוף • מעיין דולב • מעיין הקשת • מעיין חרשה • מעיין טלמון • מעיין עטרת • חורבת טרפין • מערת עאבוד • מערת שוקבא • נבי סמואל • עין אגוז • עין בובין (מעיין דני) • עין מזור • עין ריא • עינות ענר • פארק קנדה • שמורת אלוני שמואל • שמורת דלבים (ובכללה ואדי דילב) • תצפית גג הארץ • מבצר ארטבה |  |
| גב ההר | סנה ובוצץ • בור מגרון • הר בעל חצור • ואדי שיבן • חורבת ניסיה • יקב פסגות • מעיין הכרמים • נחל מכמש • עין ביתין • קבר בני ישראל |  |
| מדבר בנימין | בקעת סמיא • מערת הנמרים • חורבת אל-קיליה • טאריק אבו ג'ורג' (דרך יריחו-בית אל) • נחל ייטב (עוג'א) • שמורת נחל פרת • מוזיאון השומרוני הטוב |  |
| --- | --- |
בקרת זהויות :  NLI: 987007568539505171  VIAF: 118148036059587972565   WorldCat (עם VIAF): 118148036059587972565
פאתום

פַאת'וֹם (fathom) או פאדום היא יחידת מידה לאורך השקולה לשישה רגל או ל-183 ס"מ. לרוב משתמשים בה למדידת עומקים במים.
המסורת מספרת שמקורה של מידה זו היא במרחק בין זרועותיהם הפרושות לרווחה של ימאים.
יצחק שנהר תרגם מידת אורך זו כ"פדן" בספר הזקן והים של ארנסט המינגוויי .
ראו גם

יחידות מידה לאורך
הנדסה חקלאית

אוטומציה בהנדסה חקלאית מתקדמת
הנדסה חקלאית היא תת-תחום הנדסי של הנדסה אזרחית, העוסק בתכנון מכלולים הנדסיים-ביולוגיים.
הנדסה חקלאית נחלקת לשני תחומים עיקריים: תכנון מכונות חקלאיות או מים וקרקע. התחום בא לשרת את החקלאות המודרנית שנסמכת במידה רבה על התחום כדי להגדיל את כמות התוצרת, הטיב שהוא פרמטר חשוב מההיבט הצרכני, וחדשנות המאפשרת לחקלאים לקבל מחירים גבוהים עבור תוצרת מיוחדת.
ההנדסה החקלאית היא הנדסה רב-תחומית, וקשורה בעיקר למדעי הכימיה, הביולוגיה, אך מהנדסים חקלאים בעלי ידע נרחב גם בתחומי אקולוגיה, מכניקה, בקרה, אופטימיזציה וניהול.
החקלאות המודרנית

בעבר אחוז גדול של אוכלוסיית העולם יצרה מזון באופן עצמאי, כיום עקב התקדמות ההנדסה החקלאית בשיפור מכונות, אוטומציה, שליטה ובקרה וייעול של מערכות טבעיות בשילוב עם פיתוחים אגרונומיים ביולוגיים בצמח, רק כ-2% עוסקים בתחום בארצות מערביות.
הכשרת המהנדס החקלאי

המהנדס החקלאי מקבל הכשרה מגוונת, הן בתחומי הבסיס כגון מתמטיקה, פיזיקה, כימיה שפת תכנות ושרטוט הנדסי, תכנון בעזרת מחשב (CAD) הן בתחומים הקשורים בצומח כגון ביולוגיה של הצמח, אגרונומיה, קרקע, כימיה בצומח, בוטניקה, והן בתחומים הנדסיים כגון הנדסת מכונות, מכניקת זורמים, הנדסת מים, מבוא להנדסת חשמל, מערכות חישה ובקרה, דינמיקה של רכב בשטח חקלאי, טיפול בתוצרת חקלאית, תכנון מבני גידול כגון חממות, מחסני תבואה ועוד.
תחום עיסוקו של המהנדס החקלאי רחב ביותר, החל מתכנון מערכת השקיה לפרויקט חקלאי ועד תכנון הנדסי של חממות גידול, מתכנון תוכנת מחשב לאופטימיזציה של ייצור חלב ברפת ועד תכנון קו ייצור במפעל אריזה חקלאי.
לימודי הנדסה חקלאית בישראל

הפקולטה להנדסה חקלאית התקיימה כפקולטה עצמאית בטכניון בשנים 1953 עד 2002, אז הפכה למסלול להנדסה חקלאית במסגרת הפקולטה להנדסה אזרחית וסביבתית בטכניון. הלימודים נמשכים כ-4 שנים בסיומם מקבלים הבוגרים תואר B.Sc בהנדסה חקלאית. מהנדסים חקלאיים רבים מועסקים בצה"ל ובתעשיות הביטחוניות בפיתוח נגמ"שים, טנקים וכלי לחימה הנדרשים לעבירות בשטחים קשים בגלל הידע הנרחב שיש בידם על יחסי מכונה-קרקע.
נוער חובב תנ"ך

סמליל הארגון

ארגון נוער חובב תנ"ך (נח"ת) הוא ארגון ארצי שמטרתו להפיץ את לימוד התנ"ך ולהוות מקום מפגש לבני נוער יהודים החשים קשר לתנ"ך ואוהבים ללמוד אותו.
היסטוריה

הארגון הוקם בסוכות התשמ"ב (1981) על ידי זוכי חידון התנ"ך העולמי לנוער יהודי: דוד מוריה, נריה פנחס, אשר חפוטא ורונן מכלוף, שחברו לפרופ' חיים גבריהו מהחברה לחקר המקרא ודוד שמש ממשרד החינוך.
פעילות

חברים בארגון נערים ונערות, בעיקר בגיל תיכון (אך גם מעט מבוגרים וצעירים יותר). ייחודו של הארגון הוא בכך שהוא מנוהל על ידי החברים בו, בני נוער בלבד, ומלבד הסמניריון השנתי, שבו מועברים שיעורים על ידי מבוגרים שתחום עיסוקם נושק לתנ"ך (חקר המקרא, פרשנות, ועוד), כלל השיעורים בו מועברים על ידי החברים בו.
הארגון פועל במספר מחוזות (מוקדים): מחוז ירושלים (בירושלים), מחוז חיפה (בחיפה), מחוז מרכז (בפתח תקווה), מחוז גוש עציון (באלון שבות), מחוז צפון (בטבריה), מחוז שומרון (באריאל) ומחוז שרון (בפרדס חנה).
בין השנים תשס"ד–תשס"ח (2004–2008) פעל גם "מחוז רשת", באמצעותו הועברו שיעורי תנ"ך בחדרי שיחה באינטרנט תוך שימוש בתוכנות מסרים כגון icq, msn messenger.
בנוסף, במהלך מגפת הקורונה ומלחמת חרבות ברזל, חלק מהשיעורים הועברו בזום.
פעילות הארגון מורכבת משיעורים שבועיים בכל אחד מהמחוזות. שיעורים אלו מועברים על ידי חברי הארגון או בוגריו. כמו כן, מארגן נח"ת פעילויות ארציות בחגים (סוכות, חנוכה, פסח, וכן במהלך החופש הגדול), ובשבתות (כ-4 שבתות בשנה, בנוסף לשבת מחוזית לכל אחד מהמחוזות).
בחופש הגדול מתקיים סמינריון בן יומיים בו מועברים שיעורים על ידי מרצים חיצוניים ובוגרי הארגון.
חלק מחבריו של הארגון משתתפים בהצלחה בחידון התנ"ך העולמי לנוער יהודי. רבים מהזוכים בחידוני התנ"ך העולמי לנוער היו חברים בארגון, ורבים ממתמודדי החידון מצטרפים לארגון.
הארגון פתוח לבני-נוער מכל מגזרי החברה היהודית, ואינו קשור למפלגה פוליטית או לזרם כלשהו. הקריטריון היחיד לקבלה לארגון הוא אהבת התנ"ך. בתקנון הארגון נכתב כי הארגון הוא א-פוליטי וא-דתי.
בעבר, הוציא הארגון עלון דו-חודשי בשם "מלא כף נחת" ולאחר מכן "כפית של נח"ת". כיום, המאמרים מועלים לאתר בעל אותו השם. באתר ניתן למצוא מאמרים, מדורים קבועים, דיונים, חידות על הפרשה, תאריכי יום ההולדת של חברי הארגון ואת כל הכפיות הקודמות.
מתוך הארגון צמח גם אתר הניווט בתנ"ך בו נכתבים מאמרים בתנ"ך בפורמט שימוש חופשי, בדומה לוויקיפדיה, ומרוכזים קישורים למאמרים ומאגרי מידע בתנ"ך. רבים ממאמרי האתר הוטמעו בפלטפורמת ויקיטקסט.
מבנה הארגון

כאמור, הארגון מחולק למספר מחוזות שנפגשים לשיעור שבועי. לכל מחוז יש שני מזכירי מחוז ("מזכ"מים") שאחראים על ניהולו השוטף של המחוז, רישום לפעילויות ארציות של חברי המחוז, מציאת מעבירים ועוד.
ישנם שני יו"רים שאחראים על ניהולו השוטף של הארגון, ומתחתיהם ישנן מספר ועדות:
הדרכה - מדובר בשני מעבירים מנוסים, שעוזרים למעבירים חדשים וותיקים למצוא חומר לשיעור שלהם.
כפית - ועדה זו אחראית על האתר, ועל התוכן הכתוב בארגון.
אירועים - במהלך השנה ישנן מספר פעילויות ארציות. ועדה זו אחראית על ארגונן וניהולן.
אבז"ם - בניגוד לוועדת אירועים שאחראית על הפעילויות השוטפות, ישנם עוד מספר פרויקטים שהארגון מקיים במהלך השנה, האבז"ם אחראי על ביצועם. ישנן מספר תיאוריות מה הן ראשי התיבות, אך לא ידועה הסיבה האמיתית לכך.
בנוסף, ישנו גזבר וביקורות לכל התפקידים פרט להדרכה ולאבז"ם.
כל תפקיד מתחלף כל שנה בשבת ארצית שמתרחשת בסוף החופש הגדול.
הערות שוליים

↑  תוקם תנועת נוער עולמית ללימוד תנ"ך, מעריב, 14 באוקטובר 1981
↑  האתר של הכפית
↑  אראל, מי אנחנו?, באתר tora.us.fm
| תנועות נוער וארגוני נוער בישראל |
| --- | --- | --- |
| אינם מזוהים פוליטית | אור לחינוך • אות הנוער • אחריי! • איגי • ארגון הצופים הערביים • האיחוד החקלאי • המכבי הצעיר • הנוער הדרוזי • הצופים הדרוזים • הצופים העבריים • הצופים הערבים האורתודוקסים • הצופים הערבים הקתוליים • התאחדות הצופים והצופות בישראל • התנועה החדשה • כנפיים של קרמבו • LEAD • נוער חובב תנ"ך • צופי בתי הספר הערביים והדרוזים • שומרי המפרץ |  |
| מזוהים עם השמאל הפוליטי | אג'יאל • בני המושבים • ברית הנוער הקומוניסטי הישראלי • המחנות העולים • הנוער העובד והלומד • הנוער הערבי החלוצי • השומר הצעיר • נוער הדמוקרטים • סדאקה רעות |  |
| מזוהים עם המרכז הפוליטי | נוער יש עתיד |  |
| מזוהים עם הימין הפוליטי | ההנהגה הצעירה באיחוד הלאומי‏ • הנוער הלאומי בית"ר • הנוער הציוני • נוער הליכוד |  |
| תנועות נוער דתיות | אריאל • בני עקיבא • הנוער הדתי העובד והלומד • נוע"ם • נוער תל"ם • עדת הצופים • עוז • עזרא |  |
| תנועות נוער חרדיות | אור ישראלי • בנות בתיה • היכלי ענ"ג • פרחי הדגל • נוער חב"ד • צבאות השם |  |
| ארגוני נוער השייכים לגופים ממסדיים | גדנ"ע • גדנ"ע אוויר • חוגי סיירות • מועצת התלמידים והנוער הארצית • מועצת תנועות הנוער בישראל • נוער מד"א • צופי אש |  |
| תנועות נוער שנסגרו | בית"ר • הצבעים שלנו • התנועה המאוחדת • טלנוער • נוער התחיה • נוער לנוער • עליית הנוער • צמרת• נוער העבודה • נוער מרצ |  |
| מושגי יסוד בהדרכה | חניך • מדריך נוער • בוגר • רכז • קבוצה • פעולה • מערך פעולות • גיבוש • הנהגת נוער • מתודיקה בהדרכה • מקורות ההשפעה של המדריך  • קורס הדרכה |  |
| --- | --- |
בקרת זהויות :  NLI: 987007310234505171
הליגה נגד השמצה

| --- | --- |

 מדינה:  ארצות הברית 
 מטה הארגון:  ניו יורק, ניו יורק, ארצות הברית ארצות הברית
 מייסדים:  זיגמונד ליווינגסטון 
 יושב ראש:  ג'ונתן גרינבלאט 
 תקופת הפעילות:  ספטמבר 1913 – הווה (כ־111 שנים) 
 www.adl.org
 
הליגה נגד השמצה (באנגלית: Anti-Defamation League; בראשי תיבות: ADL) הוא ארגון מיסודו של בני ברית בארצות הברית, ומטרתו היא להילחם באנטישמיות, באנטי-ציונות ובגזענות. משרדה של הליגה מספק הערכות מצב, דוחות ופרסומים שמטרתם הדרכה ויידוע באשר לנושאים המשפיעים על יחסי ישראל-ארצות הברית ועל יחסי ישראל עם יהדות התפוצות.
עם תקציב שנתי של למעלה מ-40 מיליון דולר, לליגה נגד ההשמצה ישנם 30 משרדים ברחבי ארצות הברית ועוד שלושה משרדים מחוץ לארצות הברית (בישראל, ברוסיה ובאיטליה). המטה הראשי של הארגון ממוקם בעיר ניו יורק. מאז 2015 מכהן ג'ונתן גרינבלאט כראש הארגון.
הארגון נוסד ב-1913 בידי זיגמונד ליווינגסטון. בתגובה למשפטו מוטה גילויי השנאה של ליאו פרנק - יהודי מאטלנטה שהורשע ברצח מרי פייגן, עובדת בית חרושת לעפרונות בניהולו. פרנק עצמו שנדון למוות, אך נחון למאסר עולם, נחטף כעבור שנתיים מבית הכלא ונרצח בלינץ' בידי המון מוסת עיתונות אוהדת וחברי KKK.
הליגה נגד השמצה הייתה חלוצה גם במאבק למען שוויון זכויות לשחורים, וארגוני זכויות של יהודים ושחורים שיתפו פעולה ביניהם. אחרי שנות ה-70 של המאה ה-20 היחסים ביניהם התקררו עקב התחזקות האסלאם והאנטי-ישראליות בקרב האפרו-אמריקאים.
ראו גם

אנטישמיות בארצות הברית
אנטישמיות בארצות הברית: אפרו-אמריקאים
יהדות התפוצות
אנטישמיות נוצרית
אנטישמיות מוסלמית
האנטישמיות החדשה
ועידת הנשיאים
מרכז שמעון ויזנטל